
Parlamentul  României

Camera  Deputaţilor

Comisia pentru Industrii şi Servicii

Bucureşti 26.02.2013

 Nr. 23/52/2013

Aviz
asupra propunerii legislative privind unele măsuri pentru protejarea resurselor piscicole din Delta Dunării, îmbunătăţirea calităţii vieţii în Delta Dunării, întărirea instituţională a Administraţiei Rezervaţiei Biosfera Delta Dunării şi Agenţiei Naţionale pentru Pescuit şi Acvacultură
În conformitate cu prevederile art. 95 si 115 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată pentru aviz, care va fi transmis Comisiei pentru administraţie publică, amenajarea teritoriului şi echilibru ecologic şi Comisiei pentru agricultură, silvicultură, industrie alimentară şi servicii specifice sesizate în fond cu propunerea legislativă privind unele măsuri pentru protejarea resurselor piscicole din Delta Dunării, îmbunătăţirea calităţii vieţii în Delta Dunării, întărirea instituţională a Administraţiei Rezervaţiei Biosfera Delta Dunării şi Agenţiei Naţionale pentru Pescuit şi Acvacultură,  transmisă cu adresa nr. PLx – 49 din 18.02.2013, înregistrată sub nr. 23/52/19.02.2013
Senatul  a respins propunerea legislativă în sedinţa din 12 februarie 2013.
Consiliul Legislativ, cu adresa nr. 476/14.06.2012, a avizat favorabil proiectul de ordonanţă, cu unele propuneri şi observaţii.

Guvernul nu susţine adoptarea acestei propuneri legislative.

Propunerea legislativă are ca obiect de reglementare stabilirea unor măsuri pentru protejarea resurselor piscicole din Delta Duării, pentru îmbunătăţirea calităţii vieţii în Delta Dunarii şi pentru întărirea instituţională a Administraţiei Rezervaţiei Biosfera Delta Dunării şi a Agenţiei Naţionale pentru Pescuit şi Acvacultură, în vederea creării, astfel cum rezultă din cuprinsul expunerii de motive, a premizelor pentru dezvoltarea sectorului pescăresc, armonizând politicile naţionale din acest domeniu cu cerinţele Politicii comune în domeniul pescuitului - PCP şi, în acelaşi timp, evitând eventualele sancţiuni generate de nerespectarea legislaţiei europene.

Examinarea propunerii legislative a avut loc în şedinţa comisiei din data de 26.02.2013.

În urma dezbaterilor, membrii comisiei au hotărât cu unanimitate avizarea negativă a propunerii legislative.

Menţionăm că în prezent există un act normativ şi anume O.U.G nr. 23/2008 privind pescuitul şi acvacultura aprobată cu modificări şi completări prin Legea 317/2009, in care se reglementează protecţia, conservarea, administrarea şi exploatarea resurselor acvatice vii, activitatea de acvacultură, procesarea şi comercializarea produselor obţinute din pescuit şi acvacultură, iar propunerile propuse în prezentul act normativ se pot constitui ca modificări sau completări la actul normativ menţionat mai sus.

În raport de obiectul şi continutul său, propunerea legislativă face parte din categoria legilor organice.

În conformitate cu prevederile art. 75 din Constituţia României, republicată, Camera decizională pentru această propunere legislative este Camera Deputaţilor.

PREŞEDINTE,

Iulian Iancu

Consilier Viorela Gondoş

Consilier Cristina Donea

